Bernd Melcher
Bernd Melcher jo serbski inženjer, žurnalist, pśełožowaŕ, pedagog a wót 2005 šefredaktor casopisa za źiśi Płomje. Wót lěta 2019 jo wón komisariski nawjedował dolnoserbske wótźělenje Rěcnego centruma Witaj. Wót 1. februara 2022 jo wón wjednik wótźělenja za rěcny marketing, wědomnostne źěło a rěcne projekty we wótnožce Rěcnego centruma Witaj w Chóśebuzu. 

Bernd Melcher jo cłonk Dolnoserbskeje rěcneje komisije a wušej togo jo był cłonk pśespytowańskeje komisije pśi decentralnej a centralnej olympiaźe w serbskej rěcy. Póchada z Bórkow a jo studěrował na górnistwowej akademiji we Freibergu na inženjera za wobswět.

Publikacije (wuběrk)
2011 – Źěło redaktora Płomjenja – wóstuda wuzamknjona, [w:] Serbska šula, 3/2011, b. 113-114.
2016 – Serbski lažko 2. Niedersorbisch leicht 2. Niedersorbische Redewendungen für den Alltag, Rěcny centrum WITAJ (pśełožk do dolnoserbšćiny: Ingrid Hustetowa, powědarja su Bernd Melcher a Franciska Šulcojc – knigły a cejdejka)

Pśełožki do dolnoserbšćiny
 Šćěpan Hanuš, Feliks a Florian (zběrka comicowych serijow z Płomjenja), z górnoserbšćiny pśestajił Bernd Melcher

Pśispomnjeśa 

Cłonk Dolnoserbskeje rěcneje komisije
Inženjer
Pśełožowaŕ